

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2013 M. RUGSĖJO 11 D. ĮSAKYMO**

**NR. V-856 „DĖL KLASIŲ PASKIRČIŲ KLASIFIKATORIAUS PATVIRTINIMO“ PAKEITIMO**

2021 m. vasario 1 d. Nr. V-170

Vilnius

P a k e i č i u Lietuvos Respublikos švietimo ir mokslo ministro 2013 m. rugsėjo 11 d. įsakymą Nr. V-856 „Dėl Klasių paskirčių klasifikatoriaus patvirtinimo“:

1. Pakeičiu nurodytą įsakymą ir jį išdėstau nauja redakcija (Klasių paskirčių klasifikatorius nauja redakcija nedėstomas):

**„LIETUVOS RESPUBLIKOS ŠVIETIMO, MOKSLO IR SPORTO**

**MINISTRAS**

**ĮSAKYMAS**

**DĖL KLASIŲ PASKIRČIŲ KLASIFIKATORIAUS PATVIRTINIMO**

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Klasių paskirčių klasifikatorių (pridedama).“

2. Pakeičiu nurodytu įsakymu patvirtintą Klasių paskirčių klasifikatorių:

2.1. pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos švietimo, mokslo ir sporto ministro

2013 m. rugsėjo 11 d. įsakymu Nr. V-856“;

2.2. pakeičiu lentelės „Klasifikatoriaus duomenys“ 30 punktą ir jį išdėstau taip:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 30. | 210208 | Specialioji klasė turintiesiems įvairiapusių raidos sutrikimų | Klasė, skirta mokiniams, turintiems didelių ar labai didelių specialiųjų ugdymosi poreikių dėl įvairiapusių raidos sutrikimų, mokytis pagal pritaikomą pradinio, pagrindinio ar vidurinio ugdymo programas arba pradinio ugdymo individualizuotą, pagrindinio ugdymo individualizuotą ar socialinių įgūdžių ugdymo programas“; |

2.3. papildau lentelę „Klasifikatoriaus duomenys“ 67 ir 68 punktais:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 67. | 111003 | Jūrų kadetų klasė | Klasė (nevalstybinėje mokykloje), skirta mokiniams mokytis pagal bendrąją pagrindinio ar bendrąją vidurinio ugdymo programas, mokyklos parengtą Jūreivystės, laivybos ir karybos ugdymo pagrindų programą, kai ugdymas grindžiamas Jūrų kadetų ugdymo samprata, patvirtinta Lietuvos Respublikos švietimo ir mokslo ministro 2018 m. lapkričio 15 d. įsakymu Nr. V-902 „Dėl Jūrų kadetų ugdymo sampratos patvirtinimo“ (toliau – Jūrų kadetų ugdymo samprata) |
| 68. | 111004 | Jūrų kadetų elementų klasė | Klasė (savivaldybės ar valstybinėje mokykloje (viešojoje įstaigoje)), skirta mokiniams mokytis pagal bendrąją pagrindinio ar bendrąją vidurinio ugdymo programas, mokyklos parengtą Jūreivystės, laivybos ir karybos ugdymo pagrindų programą, kai ugdymas grindžiamas Jūrų kadetų ugdymo sampratos atskirais elementais“ |

Švietimo, mokslo ir sporto ministrė Jurgita Šiugždinienė